《白鹿洞谒先生祠堂呈李梦开教授是日李入洞讲》
宋代·陈文蔚

先师紫阳翁，雅爱穷幽微。
前贤有遗迹，所至皆发挥。
千古庐山高，白鹿遇亦希。
何人实经始，必藏启天机。
临流勘书台，隐然钓鱼矶。
圣朝始加贲，泉石生光辉。
榛莽百年中，潜长虎豹威。
衣冠固不论，樵牧亦寥稀。
今昔有显晦，山川无是非。
先生适冲生，按图重嘘。
斩荆得遗址，涧绕山合围攻。
买田敞堂塾，岂将终遁反。
学子共棲集，相与咏而归。
继圣讲绝学，咳唾落珠玑。
此理忽森著，鱼鸢真跃飞。
小子恨晚遇，讲席吊及依。
升堂拜遗像，泫然涕沾衣。
幸今主盟人，高识可与几。
光风霁月意，端欲贤圣希。
时来一讲订，诸生佩弦韦。
超然此会意，规范喜无违。
徘徊不忍去，暮宿留山扉。
因极昔游处，恍如身泗沂。
矧复洞中友，进步方騑騑。
永矢忘世味，来食此山薇。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。